210 HISTORIA V1TJE ET MORTIS. 



subtilem sine ulla acrimonia. Equidem memini quen- 

 dam Anglum, ut vectigalia supprimeret, croci saccum 

 cum transfretaret, circa stomachum portasse, ut la- 

 teret ; eumque, cum antea ex mari gravissime aegro- 

 tare solitus esset, optime tune valuisse, nee nauseam 

 ullam sensisse. 



16. Hippocrates jubet vestes ad cutem hieme 

 puras portare, aestate sordidas et oleo imbutas ; hu- 

 jus ratio videtur, quod per aestatem spiritus exhalant 

 maxime ; itaque pori cutis opplendi sunt. 



17. Ante omnia igitur usum olei, vel olivarum, 

 vel amygdalini dulcis, ad cutem ab extra unguendam, 

 ad longaevitatem conducere existimamus ; eaque 

 unctio debet fieri singulis auroris, cum exitur e lecto, 

 cum oleo, in quo admisceatur parum salis nigri et 

 croci. Unctio autem levis debet esse, ex lana aut 

 spongia molliori, neque quae stillet super corpus, sed 

 cutem tantuin intingat et inficiat. 



18. Certum est liquores in majori quantitate, 

 etiam oleosos, baurire nonnihil ex corpore : sed con 

 tra, parva quantitate imbibi a corpore : itaque levis 

 aspersio facienda est, ut diximus ; aut plane indusiurn 

 ipsum oleo liniendum est. 



19. Objici vero forte possit, istam unctionem ex 

 oleo, quam laudamus (licet apud nos in usu nunquam 

 fuerit, atque apud Italos in desuetudinem abierit), 

 olim quidem apud Graecos et Romanos familiarem 

 fuisse et diaetae partem ; neque tamen iis seculis ho 

 mines magis fuisse longaevos. Sed respondetur rec- 

 tissime ; oleum in usu fuisse tantum post balnea, nisi 

 forte inter athletas ; balnea autem ex calido opera- 



